

 REPUBLIKA HRVATSKA

KRAPINSKO ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKI NAČELNIK

KLASA: 023-01/18-01/47

URBROJ: 2197/05-05-18-1

Veliko Trgovišće, 24. 01.2018.g.

Na temelju članka 1. stavak 2., članka 9. stavak 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15*.),* te članka 2. i 6.Pravilnika o financiranju javnih potreba općine V.Trgovišće („Službeni glasnik KZŽ broj: 31/2015.) Općinski načelnik općine Veliko Trgovišće dana 24. siječnja 2018.g. donosi

**ODLUKU**

**o načinu raspodjele sredstava u 2018.g.**

**namijenjenih financiranju javnih potreba**

**u društvenim djelatnostima općine Veliko Trgovišće**

I

Ovom Odlukom utvrđuje se način raspodjele sredstava namijenjenih financiranju projekata i programa javnih potreba u društvenim djelatnostima koje od interesa za opće dobro provode udruge u okviru Programa javnih potreba u društvenim djelatnostima općine V.Trgovišće u 2018.g. (KLASA: 021-01/17-01/14, UR.BROJ: 2197/05-17-05-1 od 20. prosinca 2017.g.) – dalje u tekstu: Program.

II

Ukupno raspoloživa sredstva za financiranje projekata iz točke I ove Odluke a sukladno Programu, utvrđuju se u slijedećim iznosima:

1. **Javne potrebe u kulturi**  koje obuhvaćaju sve oblike promicanja glazbenog, plesnog, kulturnog i umjetničkog stvaralaštva, poticanje i njegovanje tradicijske kulture, razvitka kulturno umjetničkog, glazbenog i plesnog amaterizma te manifestacija na ovom području koje će pridonijeti zaštiti i očuvanju kulturne baštine, razvitku i promicanju kulturnog života te razvijanju svijesti o važnosti tradicije, uključivanjem što većeg broja ljudi, posebno djece i mladih, promociju Općine, međuopćinsku, međužupanijsku i međunarodnu kulturnu suradnju, financirat će se sredstvima u iznosu od 121.600,00 kn.

 Najmanji iznos financijskih sredstava koji se može prijaviti i ugovoriti iznosi 600,00 kn, a najveći iznos po pojedinom programu / projektu iznosi 70.000,00 kn.

 1.1. Javna potreba postignutih natprosječnih rezultata udruga u oblasti svog djelovanja financirat će se sredstvima u iznosu od 10.000,00 kn.

Najmanji iznos financijskih sredstava koji se može prijaviti i ugovoriti iznosi 500,00 kn, a najveći iznos 10.000,00 kn.

2. **Javne potrebe u sportu** kojima će se realizirati programi Športske zajednice i udruga koje nisu uključene u Športsku zajednicu a provode projekte i programe javnih potreba kojima se potiče uključivanje u sport što većeg broja građana, osobito djece i mladeži, treninge, natjecateljski i rekreacijski sport, te druge sportske aktivnosti koje su u funkciji unapređenja i čuvanja zdravlja i postizanja psihofizičke sposobnosti građana, financirat će se sredstvima u iznosu od 315.000,00 kn, dok se aktivnosti mlađih sportaša i nadarenih sportaša te postizanje natprosječnih rezultata udruga financirati sredstvima u iznosu od 10.000,00 kn.

 Način raspodjele sredstava utvrđuje nadležno tijelo Športske zajednice.

3. **Javne potrebe u području socijalne skrbi** koje provode udruge obuhvaćaju pomoć osobama s posebnim potrebama, zaštitu i skrb o starijim osobama, brigu i skrb o djeci – promicanje, razvitak i unapređenje kvalitete života i slobodnog vremena djece i odraslih, financirat će se sredstvima u iznosu od 20.000,00 kn.

Najmanji iznos financijskih sredstava koji se može prijaviti i ugovoriti iznosi 1.000,00 kn, a najveći iznos po pojedinom programu / projektu iznosi 10.000,00 kn.

 **4. Javne potrebe kojima će se realizirati**  programi, projekti i manifestacije koje pridonose obilježavanju, očuvanju i promicanju povijesnih vrednota hrvatskog naroda,

projekti koji pridonose psihološkom i socijalnom osnaživanju i podizanju kvalitete života hrvatskih branitelja i članova njihovih obitelji, poboljšanje kvalitete života kroz organiziranje sportskih, kulturnih i drugih oblika druženja hrvatskih branitelja i članova njihovih obitelji financirat će se sredstvima u iznosu od 5.000,00 kn

Najmanji iznos financijskih sredstava koji se može prijaviti i ugovoriti iznosi 500,00 kn, a najveći iznos 5.000,00 kn.

 5. **Javne potrebe kojima će se realizirati edukativni i stručni**  programi u poljoprivredi kroz održavanje edukativnih radionica, stručnih skupova i predavanja te manifestacija koje pridonose unapređenju i razvoju poljoprivrede financirat će se sredstvima u iznosu od 5.000,00 kn.

 Najmanji iznos financijskih sredstava koji se može prijaviti i ugovoriti iznosi 500,00 kn, a najveći iznos 5.000,00 kn.

III

Sredstva navedena u točki II raspodijeliti će se na temelju javnog natječaja ili drugog zakonom propisanog postupka (u daljnjem tekstu: Natječaj) čiji je nositelj Općina i Športska zajednica općine Veliko Trgovišće, i u skladu s dokumentacijom za provedbu Natječaja koja je sastavni dio ove Odluke.

IV

Dokumentacija za provedbu Natječaja iz točke II ove Odluke obuhvaća:

1. tekst natječaja,

2. upute za prijavitelje,

3. obrasce za prijavu programa ili projekta:

           3.1.obrazac opisa programa ili projekta

           3.2.obrazac proračuna programa ili projekta

4. popis priloga koji se prilažu prijavi

5. obrazac za ocjenu kvalitete/vrijednosti programa ili projekta

6. obrazac izjave o nepostojanju dvostrukog financiranja

7. obrazac ugovora o financiranju programa ili projekta

8. obrasce za izvještavanje:

           8.1.obrazac opisnog izvještaja provedbe programa ili projekta

           8.2.obrazac financijskog izvještaja provedbe programa ili projekta

Kao prilog financijskom planu dostavljaju se dokumenti na osnovu kojih je isti utvrđen (ponude, izjave suradnika o cijeni koštanja njihovih usluga, procjene troškova i sl.).

V

Natječaj i dokumentacija za provedbu Natječaja iz točke III objavljuje se u cijelosti na mrežnim stranicama općine V.Trgovišće i Ureda za udruge Vlade RH.

VI

Postupak natječaja provodi Povjerenstvo za provjeru ispunjavanja propisanih uvjeta natječaja, od tri člana i Povjerenstvo za ocjenjivanje prijavljenih projekata, od tri člana.

Natječaj se provodi sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Pravilnika o financiranju javnih potreba općine V.Trgovišće.

VII

Na temelju provedenog postupka ocjenjivanja projekata Općinski načelnik donosi Odluku o raspodjeli sredstava za financiranje projekata javnih potreba u društvenim djelatnostima.

Na temelju Odluke iz stavka 1. ove točke Općinski načelnik će s nositeljem projekta sklopiti pojedinačne ugovore.

VIII

Odluka iz točke VII bit će objavljena na mrežnim stranicama Općine Veliko Trgovišće.

IX

Ova Odluka stupa na snagu danom donošenja.

 OPĆINSKI NAČELNIK

 Robert Greblički